অর্থনৈতিক প্রবৃদ্ধি বাড়ানোর লক্ষ্যমাত্রা অর্জনে অভ্যন্তরীণ সম্পদের বহুমুখী ও সর্বোত্তম ব্যবহার জরুরি বলে মন্তব্য করেছেন অভ্যন্তরীণ সম্পদ বিভাগের সিনিয়র সচিব ও জাতীয় রাজস্ব বোর্ডের (এনবিআর) চেয়ারম্যান মো. নজিবুর রহমান। চট্টগ্রামে গতকাল চিটাগং ইনডিপেনডেন্ট ইউনিভার্সিটি (সিআইইউ) ও এনবিআরের এক সমঝোতা স্মারক (এমওইউ) স্বাক্ষর উপলক্ষে আয়োজিত অনুষ্ঠান ও আলোচনা সভায় তিনি এ কথা বলেন।